|  |  |
| --- | --- |
| Nr.: | 3579 /12.05.2020 |
| Către: | SC TB AGREGATE CONSTRUCT SRL, comuna Cristești, sat Cristești, județul Iași |
| În atenţia: | Domnului Lucian TĂRĂBOANȚĂ |
| Spre ştiinţă: |  |
| Referitor la: | Exploatare agregate minerale din perimetrul ”Cristești 2” |

**Stimate Domnule Lucian TĂRĂBOANȚĂ**

Urmare cererii dvs. înregistrată sub nr. 3579 /24.04.2020, în procedura de reglementare a proiectului **”Lucrări pentru decolmatare, regularizare și reprofilare albie minoră prin exploatarea agregatelor minerale de râu, din perimetrul Cristești 2, albia minoră râu Moldova, pe malul stâng”**, prin care prezentați Propunerea privind aspectele relevante pentru protecția mediului care trebuie dezvoltate în Studiul de evaluare adecvată și Raportul privind impactul asupra mediului, urmare postării acesteia pe site-ul A.P.M. Neamț, la adresa web [http://apmnt.anpm.ro](http://apmnt.anpm.ro-) - Acasă – Reglementări – Acord de mediu – Documentații în procedura EIA și EA – Liste de control etapa de definire, vă facem cunoscute următoarele:

1. Procedura de reglementare se va desfășura în conformitate cu prevederile Legii nr. 292 /2018 privind evaluarea impactului anumitor proiecte publice și private asupra mediului.

Studiul de evaluare adecvată și Raportul privind impactul asupra mediului vor fi întocmite de persoane juridice sau fizice, independente de titularul proiectului și atestate conform prevederilor legale în vigoare.

Raportul privind impactul asupra mediului va urmări respectarea prevederilor:

- Anexei nr. 4 la Legea nr. 292 /2018;

- Ordinului M.M.A.P. nr. 269 /20.02.2020 privind ”Aprobarea ghidului general aplicabil etapelor procedurii de evaluare a impactului asupra mediului, a ghidului pentru evaluarea impactului asupra mediului în context transfrontieră și a altor ghiduri specifice pentru diferite domenii și categorii de proiecte” publicat în Monitorul Oficial nr. 211 din 16. 03.2020, ce abrogă Ordinul M.A.P.M. nr. 863 /2002.

Raportul va conține și concluziile Studiului de evaluare adecvată.

Studiul de evaluare adecvată (ce va fi elaborat obligatoriu de către specialiști pe fiecare grupă taxonomică) va urmări respectarea prevederilor:

# - Ordinului M.M.A.P. nr. 262 /2020 pentru modificarea Ghidului metodologic privind evaluarea adecvată a efectelor potențiale ale planurilor sau proiectelor asupra ariilor naturale protejate de interes comunitar, aprobat prin Ordinul M.M.P. nr. 19 /2010.

# La depunerea Studiului de evaluare adecvată și a Raportului privind impactul asupra mediului se va face dovada achitării tarifului de 2000 lei conform prevederilor Ordinului M.M.S.C. nr. 865 /2014 privind modificarea unor acte normative care stabilesc taxe și tarife în domeniul protecției mediului.

La întocmirea Raportului privind impactul asupra mediului și Studiului de evaluare adecvată se vor avea în vedere și următoarele aspecte:

**Îndrumar privind problemele de mediu**

**1. CARACTERISTICI PROIECT**

**Zone sensibile**

a.Justificarea necesității realizării proiectului în aria natural protejată ROSCI0363 ”Râul Moldova între Oniceni și Mitești”.

b. Modalitatea de realizare a proiectului astfel încât să fie respectate prevederile Planului de management și Regulamentului sitului ROSCI0363 ”Râul Moldova între Oniceni și Mitești”, de exemplu:

- distanța de 1000 m între perimetre, cu prezentarea perimetrelor amplasate în amonte și aval la o distanță de cel puțin 5 km și impactul cumulat al acestora cu perimetrul Cristești 2;

- justificarea încadrării la cazuri de forță majoră a realizării a 2 treceri provizorii din tuburi de beton, amenajate în albia râului Moldova, fără a se crea praguri pentru speciile de pești protejate și a se întrerupe conectivitatea râului Moldova pe un termen îndelungat.

c. Statutul de conservare a speciilor și habitatelor de interes comunitar în zona proiectului.

d. Modul cum s-a identificat și evaluat impactul asupra speciilor protejate din ROSCI0363 ”Râul Moldova între Oniceni și Mitești” și metodologia utilizată în inventarierea speciilor.

e. Măsuri concrete de reducere a impactului pe termen scurt, mediu și lung și calendarul implementării și monitorizării măsurilor de reducere. Evaluarea speciilor prezente în sit se va realiza în toate perioadele ciclurilor lor biologice, începând cu data avizării propunerii de Indrumar.

f. Influiența activității în perimetru asupra captărilor de apă potabilă din zonă (captare Timișești, captare Preutești, captare pentru oraș Pașcani).

**Etapa pregătitoare**

Identificarea zonelor de amenajare a drumului de acces spre /de la perimetru cu descrierea protejării zonelor limitofe împotriva zgomotului și emi-

siilor de noxe.

**Etapa construcției**

Informații privind poluanții fizico – chimici, emisiile de zgomot, vibrații și alte surse de disconfort care pot afecta mediul în perioada de extracție agregate minerale, inclusiv din instalații și echipamente mobile și staționare.

Descrierea aspectelor privind posibila afectare a populației, faunei, florei, solului, bunurilor materiale, peisajului, efecte directe și indirecte, secundare, cumulative, pe termen scurt, mediu și lung, permanente si temporare.

**2. AMPLASARE PROIECT**

Se va ține cont de concluziile Studiului de evaluare adecvată, referitoare la restricțiile și măsurile impuse pentru desfășurarea activității în aria protejată ROSCI0364 ”Râul Moldova între Tupilați și Roman”.

În legătură cu observațiile asupra speciilor de pești, vă facem cunoscut că la data verificării pe teren a amplasamentului proiectului s-a constatat existența în zona de acces la perimetru a unor brațe ale râului Moldova; se impune descrierea existenței și stării de conservare a speciilor de pești, amfibieni și mamifere din toată zona (obiectivele de conservare au fost stabilite pentru aria protejată în totalitate).

**3. ALTE CERINȚE**

Studiul de evaluare adecvată trebuie să aibă la bază cele mai recente date științifice din teren, să conțină CV – urile persoanelor implicate și trebuie să precizeze organizațiile /instituțiile /specialiștii implicați în obținerea informațiilor privind speciile și habitatele de importanță comunitară.

Precizăm că urmare analizării Raportului privind impactul asupra mediului și Studiului de evaluare adecvată pot apărea solicitări privind completarea acestuia cu informații suplimentare, necuprinse în Îndrumarul sus-menționat.

**Cu deosebită considerație,**

**Director Executiv,**

**Iulian JUGAN**

**Responsabil reglementări,**

**Șef Serviciu A.A.A.**

**Monica ISOPESCU**

**Întocmit,**

**Liviu JIGĂU**